OpenLLM-France/wikimedia huggingface dataset:
# Les Cunyes d'Aulà

Les Cunyes d'Aulà és una serra situada entre els municipis d'Alt Àneu a la comarca del Pallars Sobirà i l'Arieja a França, amb una elevació màxima de 2.505 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Lennart Fagerlund

Lennart Sven Arne Fagerlund (Nässjö, Comtat de Jönköping, 2 d'abril de 1952) és un ciclista suec, ja retirat, que competí durant la dècada de 1970. El 1972 va prendre part en els Jocs Olímpics d'Estiu de Munic. En el seu palmarès destaquen una medalla d'or i una de bronze al Campionat del Món de contrarellotge per equips i el campionat nacional en ruta de 1979.

## Palmarès

* 1972
** Campió de Suècia en contrarellotge per equips
** Vencedor d'una etapa de la Milk Race
* 1974
** Campió del món en contrarellotge per equips (amb Tord Filipsson, Bernt Johansson i Sven-Åke Nilsson)
* 1975
** Campió de Suècia en contrarellotge per equips
* 1976
** Campió de Suècia en contrarellotge per equips
* 1977
** Vencedor d'una etapa de la Volta a Iugoslàvia
* 1979
** Campió de Suècia en ruta

## Referències

* ↑ «Olympedia – Lennart Fagerlund». [Consulta: 20 desembre 2024].
* ↑ «Lennart Fagerlund - Sveriges Olympiska Kommitté» (en suec). [Consulta: 20 desembre 2024].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Roca d'en Pla

La Roca d'en Pla és una muntanya de 903 metres que es troba al municipi d'Arbúcies, a la comarca de la Selva.
Al cim podem trobar-hi un vèrtex geodèsic (referència 298103001). Al costat mateix hi ha l'Ermita del Nen Jesús de Praga.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Peter Wurz

Peter Wurz (Viena, 29 d'agost de 1967) és un antic jugador de futbol austríac de les dècades de 1980 i 1990.

## Trajectòria

Peter Wurz treballava com a lampista des dels 15 anys, professió que abandonà quan començà a destacar en el món del futbol. Després d'iniciar-se al Favoritner AC, l'any 1987 fou fitxat per un dels clubs vienesos més importants, el Rapid de Viena. Una temporada més tard arribà al RCD Espanyol recomanat per José María García Andoain, però no aconseguí triomfar. Disputà només 6 partits de lliga i no marcà cap gol. Durant el mercat d'hivern sortí del club, essent cedit al Rapid, on hi romangué dues temporades més. La seva plaça a l'equip l'ocupà l'anglès Adrian Heath. Després del Rapid jugà al VfB Mödling durant sis temporades, acabant la seva etapa a alt nivell a Wiener SC i Wiener Neustadt.

## Referències

* ↑ «PETER WURZ: EL FONTANERO QUE NO PUDO ARREGLAR EL DESAGÜE DE LA UEFA». Pericos on Line, 09-11-2010. Arxivat de l'original el 2016-08-17. [Consulta: 20 gener 2014].

## Enllaços externs

* Perfil a BDFutbol
# Guia d'ones òptica

Una guia d'ones òptica és una estructura física que guia les ones electromagnètiques en l'espectre òptic. Els tipus habituals de guies d'ones òptiques inclouen guies d'ones de fibra òptica, guies d'ones dielèctriques transparents fetes de plàstic i vidre, guies de llum líquida i guies d'ones líquides.
Les guies d'ones òptiques s'utilitzen com a components en circuits òptics integrats o com a mitjà de transmissió en sistemes de comunicació òptica local i de llarg recorregut.
Les guies d'ones òptiques es poden classificar segons la seva geometria (guies d'ones planes, de tira o de fibra), l'estructura del mode (mode únic, multimode), la distribució de l'índex de refracció (índex de gradient o pas) i el material (vidre, polímer, semiconductor).
Els principis bàsics darrere de les guies d'ona òptiques es poden descriure utilitzant els conceptes d'òptica geomètrica o de raigs, tal com s'il·lustra al diagrama. La llum que passa a un medi amb un índex de refracció més alt es doblega cap a la normal pel procés de refracció (figura a.). Preneu, per exemple, la llum que passa de l'aire al vidre. De la mateixa manera, la llum que viatja en la direcció oposada (del vidre a l'aire) pren el mateix camí, doblegant-se lluny de la normal. Aquesta és una conseqüència de la simetria d'inversió temporal. Cada raig a l'aire (negre) es pot mapar a un raig del vidre (blau), tal com es mostra a la figura b. Hi ha una correspondència un a un. Però a causa de la refracció, alguns dels raigs del vidre queden fora (vermell). Els raigs restants queden atrapats al vidre mitjançant un procés anomenat reflex interna total. Incideixen a la interfície vidre-aire en un angle per sobre de l'angle crític. Aquests raigs addicionals corresponen a una major densitat d'estats en formulacions més avançades basades en la funció de Green.
Utilitzant la reflexió interna total, podem atrapar i guiar la llum en una guia d'ones dielèctrica (figura c). Els raigs vermells reboten tant a la superfície superior com a la inferior del medi d'índex alt. Es guien fins i tot si la llosa es corba o es doblega, sempre que es doblegui lentament. Aquest és el principi bàsic de la fibra òptica en què la llum es guia al llarg d'un nucli de vidre d'índex alt en un revestiment de vidre d'índex inferior (figura d).
L'òptica de raigs només ofereix una imatge aproximada de com funcionen les guies d'ona. Les equacions de Maxwell es poden resoldre mitjançant mètodes analítics o numèrics per a una descripció de camp complet d'una guia d'ones dielèctrica.

## Referències

* ↑ «Optical Waveguides - an overview | ScienceDirect Topics» (en anglès). https://www.sciencedirect.com.+[Consulta: 4 desembre 2022].
* ↑ Tubby, Eric. «Introduction to Optical Waveguides» (en anglès). https://optiwave.com,+21-11-2013.+[Consulta: 4 desembre 2022].
* ↑ «StackPath» (en anglès). https://www.laserfocusworld.com.+[Consulta: 4 desembre 2022].
* ↑ Rokid. «Understanding Waveguide: the Key Technology for Augmented Reality Near-eye Display (Part II)» (en anglès). https://arvrjourney.com/,+23-09-2019.+[Consulta: 4 desembre 2022].
# Angela Glajcar

Angela Glajcar (Magúncia, 1970) és una escultora alemanya. Estudia des de 1991 fins a 1998 escultura en l'Acadèmia de Belles arts de Nuremberg, i hi fou alumna de Tim Scott. Viu i treballa a Nieder-Olm. De 1998 a 2004 fou professora de l'Acadèmia de Belles Arts de Nuremberg, de la Universitat de Ciències Aplicades de Magúncia i entre 2007 i 2008, professora visitant de la Universitat de Giessen i de la Universitat tècnica de Dortmund.

## Notes i referències

* Biblioteca Nacional de Alemania. «Bibliografía de y sobre Angela Glajcar» (en alemany). Arxivat de l'original el 5 de març de 2016..40x40px Biblioteca Nacional de Alemania. «Bibliografía de y sobre Angela Glajcar» (en alemany). Arxivat de l'original el 5 de març de 2016.

## Enllaços externs

* Angela Glajcar: lloc oficial de l'escultora
# Lo Faro (Alins)

Lo Faro és una muntanya de 2.091 metres que es troba al municipi d'Alins, a la comarca del Pallars Sobirà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Santiago Sobrequés i Vidal

Santiago Sobrequés i Vidal (Girona, 12 de setembre de 1911 - Barcelona, 30 d'agost de 1973) fou un historiador català especialista en la història medieval catalana, sobretot en història social i els fets que van provocar la Guerra Civil Catalana del segle XV.
Fill del músic i promotor cultural Tomàs Sobrequés i Masbernat, es llicencià en història i dret per la Universitat de Barcelona i es doctorà a Madrid el 1950 amb una tesi sobre el cardenal Joan Margarit i Pau dirigida pel seu amic i professor Jaume Vicens Vives. Va ser professor d'història a l'IES Ramon Muntaner. Catedràtic d'institut a Girona i més tard professor de la UAB des de 1969. Ell fou un dels fundadors de l'Institut d'Estudis Gironins i també fou membre de l'Acadèmia de la Història i de l'Acadèmia de les Bones Lletres. Va col·laborar en nombroses publicacions on anava apareixent la seva tasca investigadora i divulgativa.
Fou pare del també historiador Jaume Sobrequés i Callicó.

## Trivialitats

Dona nom a un institut d'educació secundària i batxillerat de Girona, l'IES Santiago Sobrequés i Vidal.
Também dona nom a l'Escola de Bescanó, que acull a alumnes de les etapes infantil i primària.
Va ser president del Grup Excursionista i Esportiu Gironí des del 1960 fins al 1966.

## Obres

* Hispania (1946)
* Alfons el Franc (1954)
* Jofre VIII de Rocabertí, señor de Peralada, y el ocaso de la Edad Media en el Alto Ampurdán (1955)
* Els barons de Catalunya (1957)
* Els grans comtes de Barcelona (1961)
* El setge de la Força de Girona el 1462 (1962)
* Guerra civil a l'Empordà (1963)
* Els barons de Catalunya i el Compromís de Casp (1966)
* La Guerra Civil catalana del segle XV (1973), juntament amb el seu fill Jaume Sobrequés i Callicó
* Joan Margarit i Pau. La tràgica fi de l'edat mitjana a Catalunya (2006)

## Exposicions

El 2012 el MUHBA li va dedicar una exposició retrospectiva, amb el títol Santiago Sobrequés i Vidal, el compromís d'un historiador (1911-1973)

## Referències

* ↑ «Galeria de Presidents». GEIEG. Arxivat de l'original el 2016-08-21. [Consulta: 9 agost 2015].
* ↑ Santiago Sobrequés
* ↑ Exposició "Santiago Sobrequés i Vidal, el compromís d'un historiador (1911-1973)"
# Roques d'en Tos

Les Roques d'en Tos és una muntanya de 194 metres que es troba al municipi de Maçanet de la Selva, a la comarca de la Selva.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Atletisme als Jocs Olímpics d'Estiu de 1906

Als Jocs Olímpics d'Estiu de 1906 a Atenes es disputaren 21 proves d'atletisme. Actualment anomenats Jocs Intercalats, avui dia no són considerats oficials pel Comitè Olímpic Internacional.

## Resum de medalles

| Prova | Or | Argent | Bronze |
| 100 metres | Archie Hahn | Fay Moulton | Nigel Barker |
| 400 metres | Paul Pilgrim | Wyndham Halswelle | Nigel Barker |
| 800 metres | Paul Pilgrim | Jim Lightbody | Wyndham Halswelle |
| 1500 metres | Jim Lightbody | John McGough | Kristian Hellström |
| 5 milles | Henry Hawtrey | Johan Svanberg | Edward Dahl |
| Marató | Billy Sherring | Johan Svanberg | William Frank |
| 110 metres tanques | Robert Leavitt | Alfred Healey | Vincent Duncker |
| 1500 metres marxa | George Bonhag | Donald Linden | Konstandinos Spetsiotis |
| 3000 metres marxa | György Sztantics | Hermann Müller | Geórgios Saridakis |
| Salt d'alçada | Con Leahy | Lajos Gönczy | Themistoklís Diakidis |
| Salt d'alçada | Con Leahy | Lajos Gönczy | Herbert Kerrigan |
| Salt d'alçada aturat | Ray Ewry | Léon Dupont | no s'atorgà |
| Salt d'alçada aturat | Ray Ewry | Lawson Robertson | no s'atorgà |
| Salt d'alçada aturat | Ray Ewry | Martin Sheridan | no s'atorgà |
| Salt de perxa | Fernand Gonder | Bruno Söderström | Edward Glover |
| Salt de longitud | Myer Prinstein | Peter O'Connor | Hugo Friend |
| Salt de longitud aturat | Ray Ewry | Martin Sheridan | Lawson Robertson |
| Triple salt | Peter O'Connor | Con Leahy | Thomas Cronan |
| Llançament de pes | Martin Sheridan | Mihály Dávid | Eric Lemming |
| Llançament de disc | Martin Sheridan | Nikólaos Georgandàs | Verner Järvinen |
| Llançament de disc, estil antic | Verner Järvinen | Nikólaos Georgandàs | István Mudin |
| Llançament de javelina | Eric Lemming | Knut Lindberg | Bruno Söderström |
| Llançament de pedra (6.4 kg) | Nikólaos Georgandàs | Martin Sheridan | Mikhalis Dorizas |
| Pentatló | Hjalmer Mellander | István Mudin | Eric Lemming |

### Notes

* ↑ El pentatló dels Jocs de 1906 va consistir en les proves de salt de longitud aturat, llançament de disc (estil antic), llançament de javelina, 192 metres llisos i un enfrontament de lluita grecoromana.

## Medaller

| Posició | País | Or | Plata | Bronze | Total |
| 1 | Estats Units | 11 | 6 | 6 | 23 |
| 2 | Regne Unit | 3 | 5 | 1 | 9 |
| 3 | Suècia | 2 | 4 | 5 | 11 |
| 4 | Hongria | 1 | 3 | 1 | 5 |
| 5 | Grècia | 1 | 2 | 4 | 7 |
| 6 | Canadà | 1 | 1 | 0 | 2 |
| 7 | Finlàndia | 1 | 0 | 1 | 2 |
| 8 | França | 1 | 0 | 0 | 1 |
| 9 | Alemanya | 0 | 1 | 1 | 2 |
| 10 | Bèlgica | 0 | 1 | 0 | 1 |
| 11 | Austràlia | 0 | 0 | 2 | 2 |

## Postals de la prova d'atletisme als Jocs de 1906

Una sèrie de postals van ser editades per diverses impremtes. Els següents van ser impresos a Corfú, Grècia, pels germans Aspiotis.
* 100 metres llisos
* 800 metres llisos. Vencedor Paul Pilgrim
* 1000 metres llisos
* 1500 metres llisos
* Salt amb perxa
* Salt amb perxa. Vencedor Fernand Gonder
* Salt de llargada
* Salt de llargada
* Llançament de pes. Vencedor Martin Sheridan
* Javelina
# Angelo Rojch

Angelo Rojch (Galtellì, 25 de març de 1935) és un polític sard. Es llicencià en pedagogia i milità a la Democràcia Cristiana Italiana, partit amb el qual fou elegit diputat a les eleccions regionals de Sardenya de 1969 per primer cop, escó que va mantenir fins al 1987. Fou cap del seu grup parlamentari al Consell Regional de Sardenya, assessor d'higiene i sanitat (1970-1980) i president de Sardenya el 1982-1984.
Encara fou escollit novament diputat el 1992, però el 1994 deixà la DCI per a presentar-se al col·legi de Tortolì amb la llista cívica Patto per l'Ogliastra, però la seva campanya electoral fou interrompuda per un requeriment judicial per estafa a la Unió Europea en cursos professionals i per compra de vots. Per aquest motiu va passar trenta dies a la presó. Un cop rehabilitat, va donar suport l'UDR de Mario Floris, que deixà després per fundar els Demòcrates Cristians Sards. Recentment s'ha adherit a Popolari-UDEUR de Clemente Mastella.
| Precedit per: Mario Melis | President de Sardenya 1982 - 1984 | Succeït per: Mario Melis |
# Lo Sentinella

Lo Sentinella és una muntanya de 2.613 metres que es troba al municipi d'Alins, a la comarca del Pallars Sobirà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Pere de Castellnou (bisbe)

Pere de Castellnou (? - Rupià, 20 de febrer de 1279) fou bisbe de Girona (1259-79). Quan ascendí al càrrec de bisbe era canonge de la catedral de Girona. Assistí als concilis provincials celebrats els anys 1255, 1266 i 1274. Fou nomenat pel rei Jaume el Conqueridor perquè jutgés i finalitzés uns plets molt renyits entre el mateix rei i el vescomte de Cardona i alguns nobles de Catalunya. També tingué enfrontaments amb el comte Ponç d'Empúries perquè aquest no permetia treure els fruits que el bisbat tenia de la vila de Castelló. El negoci arribà a tan mal estat que el bisbe l'acabà excomunicant i el comte reconeixent la seva culpa, per mitjà del vescomte Jofre de Rocabertí i de Bernat de Vilanova, del llinatge dels Vilanova de la Muga, prestà caució i fou absolt el 18 de les calendes d'octubre de l'any 1258, com consta en el capbreu de Vila-sacra. Assistí a les Corts de Lleida de l'any 1265 i en un altre concili provincial celebrat a Tarragona l'any 1273.
Mort el rei en Jaume, heretà el Regne d'Aragó i el Principat de Catalunya el seu fill Pere el Gran, que durant els seus primers anys de govern delegà força els seus poders als seus ministres. Aquesta màniga ampla donà ales a aquests executaven enormitats contra els barons, nobles i cavallers de Catalunya i també contra les persones eclesiàstiques. El bisbe Pere no volgué enfrontar-se directament amb els ministres de Pere el Gran de la ciutat de Girona emprant la censura i altres diligències per a reprimir els excessos comesos contra les persones eclesiàstiques i la seva jurisdicció. En lloc d'això se n'anà amb tot el cabiscol i clero a la vila de la Bisbal, deixant l'església gironina deserta. En aquella vila consagrà el Dijous Sant el crisma i els olis sagrats, i en aquesta estigué fins a Tots Sants marxant l'endemà al lloc de Rupià, on emmalaltí. Allí feu testament el 18 de gener de 1278 i hi morí l'any següent.

## Bibliografia

* Roig y Jalpi, Juan G. Iacinto Andrev. Resumen historial de las grandezas, y antiguedades de la ciudad de Gerona, y cosas memorables suyas eclesiasticas, y seculares, assi de nuestros tiempos, como de los passados (en castellà). Barcelona: Iacinto Andrev, 1678, p. 281-282 [Consulta: 24 novembre 2014].
# Serra de Godall (Fogars de la Selva)

La Serra de Godall és una serra situada al municipis de Tordera a la comarca del Maresme i el de Fogars de la Selva a la comarca de la Selva, amb una elevació màxima de 273 metres al Turó Gros de Terra Negra.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Rayssa Leal

Rayssa Leal (Imperatriz, 4 de gener de 2008) és una skater brasilera. La jove esportista assolí la medalla d'argent als Jocs Olímpics d'Estiu de 2020 a Tòquio amb tot just 13 anys. Als Jocs Olímpics d'Estiu de 2024 a París, amb 16 anys, Leal va guanyar la medalla de bronze en la prova de carrer, la seva segona medalla en dos Jocs Olímpics consecutius. D'aquesta manera, amb 16 anys, 6 mesos i 24 dies, es va convertir en l'atleta més jove de la història a guanyar dues medalles olímpiques en dues edicions diferents d'uns Jocs Olímpics.

## Trajectòria

Anteriorment, va aconseguir captar l'atenció a Internet el 2015 mitjançant vídeos virals en què apareixia patinant amb un tutú, tot fent trucs de dificultat considerable amb el monopatí, a l'edat de set anys.
Leal va competir a l'Street League Skateboarding de 2019 a Londres, quedant tercera amb una puntuació de 26,0, acabant per davant d'Alexis Sablone, Letícia Bufoni i altres patinadores, però darrere de la brasilera Pamela Rosa i l'australiana Hayley Wilson. El juliol de 2019, va guanyar l'Street League a Los Angeles, encapçalant el podi per davant de Pamela Rosa i Alana Smith, i convertint-se en la persona més jove a guanyar aquest guardó. Va obtenir un quart lloc en la seva primera participació als X Games.

## Palmarès internacional

Resultats en competicions de Skateboarding - Carrer :
| | X Games | Campionat del Món | Street League | Jocs Panamericans |
| 2019 | | | 02 | |
| 2021 | | 03 | 02 | |
| 2022 | 01 | 01 | 01 | |
| 2023 | 01 | 02 | 01 | 01 |
| 2024 | | | | |

## Referències

* 1 2 Avins, Jenni. «Watch: This tiny skateboarder in a fairy dress is determination personified» (en anglès). Quartz.
* ↑ https://olympics.com/es/noticias/skateboarding-paris-2024-medallas-street-femenino
* ↑ Inertia, The. «We Checked In On 10-Year-Old Skater Rayssa Leal and She Still Rips» (en anglès). The Inertia. [Consulta: 27 maig 2019].
* ↑ «2019 SLS World Tour Stop One Women's Final». SLS - Street League Skateboarding, 26-05-2019. Arxivat de l'original el 26 de maig 2019. [Consulta: 6 gener 2020].
* ↑ Morgan, Liam. «Huston triumphs in men's event at World Skate SLS World Tour in London». www.insidethegames.biz.
* ↑ «11-year-old skateboarder with some serious skills». www.bbc.co.uk.(anglès)
* ↑ «Minneapolis 2019 womens-skateboard-street». X Games. Arxivat de l'original el 2021-07-26. [Consulta: 31 agost 2019].
# Los Tres Puis

Los Tres Puis és una muntanya de 2.824metres que es troba en el terme municipal d'Alt Àneu, a la comarca del Pallars Sobirà. Antigament per ell passava la partió entre el territori de la Mancomunitat dels Quatre Pobles i el de l'antic terme de Son.
Està situat al sud de l'Estany Gerber, al sud-oest del Pic de Xemeneies, i al nord-oest dels Pics de Bassiero, al sud-oest de l'Estany de Bassiero.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya

## Enllaços externs

* Los Tres Puis en el seu entorn, a l'Institut Cartogràfic de Catalunya
# Viure i veure

Viure i veure és el títol de les memòries d'Avel·lí Artís-Gener «Tísner», publicades en quatre volums entre el 1989 i el 1996. Per aquests memòries, rebé els premis Ciutat de Barcelona (1989), Crítica Serra d'Or (1990) i Nacional de Literatura (1992).

## Estructura

A Viure i veure, Tísner narra, en primera persona i amb profusió de noms i detalls, les seves experiències bèl·liques i, per extensió, de la resta de combatents de la República, oferint una visió personal i punyent de la Guerra Civil espanyola. Aquestes memòries de guerra s'inicien amb la narració del record d'un viatge en cotxe sota l'ardent sol tropical de Mèxic i amb la visió d'una vella del país que feia anar un teler manual.

## Referències

* ↑ «Avel·lí Artís-Gener». Gran enciclopèdia catalana. [Consulta: 13 abril 2020].
* ↑ Serrasolses, Lluís «Sobre Viure i veure». Els Marges, 43, 2-1991.

## Enllaços externs

* Viure i veure a LletrA
# Serra del Solà d'en Forn

La Serra del Solà d'en Forn és una serra a cavall dels municipis de Fogars de la Selva a la comarca de la Selva i el de Sant Celoni a la comarca del Vallès Oriental, amb una elevació màxima de 299 metres. La serra, compresa dins dels límits del Parc de Montnegre-Corredor, separa les rieres de Fuirosos i Ramió. Hi destaca el Turó del Vicari (222 msnm) per la seva prominència.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Carcaixells d'en Dalmau

Els Carcaixells d'en Dalmau és un conjunt de doms o crestes rocoses del Massís de l'Ardenya, la més alta de les quals és el Montclar (401,1 m). Està situat al municipi de Santa Cristina d'Aro, a la comarca catalana del Baix Empordà. L'absència de vegetació als diversos cims permet que sigui un bon mirador per als excursionistes.
Els doms granítics són la forma de relleu d'aquests pics que constitueixen turons de vessants nus i escarpats, aïllats o agrupats en conjunts més o menys complexos. Es tracta de relleus residuals fruit de l'erosió diferencial.

## Referències

* ↑ Institut Cartogràfic i Geològic de Catalunya
* ↑ Bayés, Ventura, Carles, Montserrat «Marc normatiu aplicable al Massís d'Ardenya-Cadiretes. Anàlisi i diagnosi». Consorci d'Ardenya-Cadiretes, 11-2010. Arxivat de l'original el 10 de juny 2015 [Consulta: 20 novembre 2013]. Arxivat 10 de juny 2015 a Wayback Machine.
* ↑ «Ardenya-Cadiretes». Catpaisatge.net, 2010. Arxivat de l'original el 26 de juny 2012 [Consulta: 20 novembre 2013].
* ↑ «Geozona 362 - Formes granítiques de l'Ardenya». Gencat.cat, 2010. Arxivat de l'original el 20 d’octubre 2013 [Consulta: 20 novembre 2013].
# 648 aC

L'any 648 aC va ser un any del calendari romà pre-julià. A l'Imperi Romà es coneixia com l'any 106 ab urbe condita. La denominació 648 aC per a aquest any s'ha utilitzat des de l'època medieval primerenca, quan l'era del calendari Anno Domini es va convertir en el mètode prevalent a Europa per nomenar els anys.

## Esdeveniments
### Orient Mitjà

* Babilònia cau en mans de les forces assiries després d'un setge de 3 anys; el rei Xamaix-xuma-ukin se suïcida al seu palau incendiat, suposadament haver construït una pira de les seves concubines i un tresor reial mentre els assiris mataven la guarnició de la seva ciutat i bona part de la seva població.

## Grècia

* Els messenis del Peloponès es revolten contra Esparta sota el lideratge del rei Aristòmenes, iniciant una lluita que durarà fins al 631 aC.
* 6 d'abril - S'observa el primer eclipsi solar que ha estat narrats pels grecs.
* Els 33è jocs de l'Olimpíada de Grècia se celebren a Olímpia amb un nou esdeveniment: el pancraci, una competició sense restriccions que combina boxa i lluita lliure.

## Naixements

* Josies, rei de Judà (m. 609 aC)

## Necrològiques

* Xamaix-xuma-ukin rei de Babilònia.

## Referències

* ↑ E.J. Bickerman, Chronology of the Ancient World (Ithaca: Cornell University Press, 1968), p. 198
# Anglona

Anglona és una regió històrica de Sardenya nord-occidental dins la província de Sàsser, que limita amb la subregió sarda de la Gal·lura a l'est, separada pel riu Coghinas; amb la de Montacuto al sud (amb el Monte Sassu), amb el Tataresu i Romangia a l'oest i amb el golf d'Asinara al nord.
# Demetri (pintor)

Demetri (en grec antic: Δημήτριος, Demetrios) fou un pintor de l'antiga Grècia del segle ii aC especialitzat en paisatges.
Segons Diodor de Sicília, era pintor de la cort de Ptolemeu VI Filomètor (185−145 aC) a Alexandria, i quan el seu germà, Ptolemeu VIII Evèrgeta II, usurpà el tron i Filomètor fugí a Roma, Demetri l'acompanyà. Sembla que l'art del paisatgisme de Demetri fou una de les influències en la pintura mural romana itàlica.

## Referències

* ↑ 3.Demetrius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 972
* ↑ «Demetrios 128». A: Realencyclopädie der classischen Altertumswissenschaft.